આપણે સૌ જાણીએ છીએ તેમ ગ્લોબલ ટેલિકમ્યુનિકેશનની કરોડરજ્જુ મહાસાગરોના પેટાળમાં પથરાયેલા કેબલ્સથી બનેલી છે. આ નેટવર્કની ક્ષમતામાં અનેકગણો વધારો શક્ય બન્યો છે. ૧૯૮૮માં અમેરિકા અને ઇંગ્લેન્ડ વચ્ચે એટલાન્ટિક મહાસાગરમાં પહેલો ફાઇબર કેબલ નખાયો તેની જે ક્ષમતા હતી તેની સરખામણીમાં આજનો વાળ જેટલો પાતળો ફાઇબર ૩૦,૦૦૦ ગણી વધુ ક્ષમતા ધરાવે છે. આ કેબલ દર સેકંડે ૧૦ ટેરાબીટ જેટલા ડેટાનું વહન કરી શકે છે.